Etterforsker politikvinne for liksomekteskap
Det er politiet i Asker og Bærum som etterforsker politikvinnen i 30-årene.- Jeg kan bekrefte at vi etterforsker en polititjenestekvinne som er ansatt i Politiets utlendingsenhet. Derfor har vi varslet arbeidsgiveren. Etterforskningen vil vise om siktelsen skal utvides, sier kriminalsjef i Asker og Bærum politidistrikt, Nina Bjørlo, til VG. Politiets utlendingsenhet (PU) har ansvaret for pågripelser og uttransporteringer av personer som har fått avslag på asylsøknad eller som oppholder seg ulovlig i landet.Politikvinnen skal ha kommet i politiets søkelys da det i fjor ble slått til mot en adresse der politiet fant en 24 år gammel asylsøker med et utvisningsvedtak mot seg.Kvinnen og asylsøkeren hun giftet seg med skal da ha søkt om familiegjenforening. Ifølge VGs opplysninger ble de registrert gift våren 2012. Mette Yvonne Larsen er oppnevnt som kvinnens forsvarer.Sven Krohn er forsvarer for den 24 år gamle asylsøkeren. - Jeg forholder meg til oppnevnelsen. Ut over det, vil jeg ikke å uttale meg, sier Krohn.Ved en tidligere anledning skal kvinnen ha inngått partnerskap med en kvinne, får VG opplyst. Den gangen skal det også ha blitt søkt om familiegjenforening, men søknaden ble avslått. Politikvinnen har også flere barn med en annen mann. - Jeg kan bekrefte at vi tidlig denne uken fikk melding fra Asker og Bærum politidistrikt om at en av våre ansatte er under etterforskning, sier sjef for Politiets utlendingsenhet, Ole Johan Heir, til VG - Hvilke konsekvenser har dette fått for denne ansatte? - Vi har satt i verk adekvat, personalmessig oppfølging. - Hva betyr det i praksis? - At vi både har satt i verk reaktive og omsorgsmessige tiltak, sier Heir.Spesialenheten for politisaker, som etterforsker når politiet gjør overtredelser i tjenesten, er foreløpig ikke koblet inn. - Det tilsier at forholdet ikke er relatert til utøvelsen av tjeneste som politiansatt, sier PU-sjefen. Heller ikke Asker og Bærum politidistrikt har varslet Spesialenheten. - Det spørs om overtredelsen er gjort i tjeneste eller i fritiden. Det vil etterforskningen gi et fyldigere svar på, sier krimsjef Bjørlo.- Vi forholder oss kun til at en av våre ansatte er under etterforskning. Det er alltid alvorlig når en politiansatt blir etterforsket, sier Ole Johan Heir.
Til daglig arbeider kvinnen i politienheten som har ansvaret for kaste folk ut av landet. Nå er hun under etterforskning for å ha inngått proformaekteskap.